1956. évi III. törvény
a szénbányászati minisztérium és a vegyipari és energiaügyi minisztérium átszervezéséről

1. § A jelen törvény értelmében a szénbányászati minisztérium, valamint a vegyipari és energiaügyi minisztérium helyébe bánya- és energiaügyi minisztériumot, valamint vegyipari minisztériumot kell szervezni.

2. § Az 1. § rendelkezéseinek megfelelően az Alkotmány 24. §-ának új szövege a következő:

„24. § A Magyar Népköztársaság Minisztériumai:

a külügyminisztérium,

a belügyminisztérium,

a honvédelmi minisztérium,

a pénzügyminisztérium,

az igazságügyminisztérium,

a kohó- és gépipari minisztérium,

a bánya- és energiaügyi minisztérium,

a vegyipari minisztérium,

a könnyűipari minisztérium,

a város- és községgazdálkodási minisztérium,

a földművelésügyi minisztérium,

az állami gazdaságok minisztériuma,

a külkereskedelmi minisztérium,

a belkereskedelmi minisztérium,

az élelmiszeripari minisztérium,

a begyűjtési minisztérium,

az építésügyi minisztérium,

a közlekedés- és postaügyi minisztérium,

a népművelési minisztérium,

az oktatásügyi minisztérium,

az egészségügyi minisztérium,

az állami ellenőrzés minisztériuma.”

3. § Az 1. § értelmében szervezett minisztériumok ügykörét a Minisztertanács állapítja meg.

4. § A jelen törvény hatályba lépésének napja 1956. július 30.
Jogszabályok
Törvények
Alkotmányok